...डररचं इथेही वेगळं आहे. चाहत्यांना तो आपल्याच शरीराचा एक भाग वाटतो. म्हणूनच त्याचं जिंकणं-हरणंही तटस्थ न राहता खूप आतलं होतं.

फेडरर खेळतो तेव्हा तो जिंकावा यासाठी जगाच्या कानाकोपऱ्यातून कोट्यवधी माणसं दुवा करतात. एक अदृश्य असं दुवांचं अर्थात पॉझिटीव्ह वाइब्सचं अद्भुत नेटवर्क फेडररकडे आहे. त्याची मेहनत आहेच पण तो खेळत असताना सगळ्या दुवा एकवटून त्याच्याभोवती अभेद्य कवच निर्माण व्हावं इतका तो दंतकथा वर्गात गेला आहे.

इतक्या सगळ्या आशाअपेक्षांचं ओझं तो गेली अनेक वर्षं वागवतोय. पण त्याने तो खचून जात ... उर्वरित लेख लिहा:
महागाईत घर-संसार डोलारा सांभाळताना जीव मेटाकुटीला येऊन रडकुंडीला येतो खरंतर पण अब्रमण्यम-सुब्रमण्यम... रडणं वगैरे कमकुवत मनाच्या लक्षण मानलं गेलेल्या कृतीचं नावही काढू नका... तुम्ही लढा, संघर्ष करा, धडपडा, उभे राहा- (झाल्यास विजिगीषु वृत्ती जागवणारं साहित्य वगैरे वाचा) पण रडू नका...!

तुम्हीच रडलात तर बाकीच्यांना कोण आधार देणार, हा विचार बिंबवून तुम्ही अश्रूंना पार रेटिनाच्या मागे ढकलून द्या...!

जेतेपद स्वीकारल्यानंतर भाषणादरम्यान फेडररच्या डोळ्यात अश्रू तरळले.

'रडतोस काय मुलीसारखा' हा उद्गार पुरुषांपेक्षाही तमाम फेमिनिस्टवादींना डिवचणारा मुद्दा. स्त्री-पुरुष समानतेचा आग्रही पुरस्कर्त्या मंडळींना तर पुरुषांनीही मनसोक्त रडावं, असं वाटत असेल कदाचित पण तूर्तास तरी असं होताना दिसत नाही.

मुळातच रडण्याभोवती असणारं जेंडर कुंपण भेदण्यात फेडररचा वाटा मोलाचा आहे. अश्रू तरळणं ही स्त्रीपुरुष कोणासाठीही निव्वळ सहज शारीरिक प्रक्रिया आहे, हे फेडररच्या निमित्ताने ठसतं.

पोलिओपासून टीबीपर्यंत आजारासाठी लसी निघाल्या आहेत परंतु रडण्याद्वारे मोकळं होण्याची संधी नसल्यामुळे अश्रू तंबुवून जगणाऱ्या पुरुष मंडळींसाठी कुठलीच लस नाही. यातून एकप्रकारे मानसिक कुचंबणासदृश रोगांना आपण खतपाणी घालतो. प्रत्येक पुरुषाच्या आयुष्यात यशाचा फेडरर मोमेंट येतोच. पण त्याच्यासारखं जाहीरपणे अश्रूंना वाट मोकळी करून देण्याचं स्वातंत्र्य कधी मिळेल? फेडररचे अश्रू जितके मनाला आत जाऊन भिडतात तसं आजूबाजूच्या पुरुषांनी अनेक वर्ष रोखलेले अश्रू मोकळे झाले तर?

खेळात थरार असतो. जीव पणाला लागतो. देशासाठी खेळण्याचं निमित्त असतं. कोट्यवधींच्या आशाअपेक्षा असतात. जिंकणं-जेतेपद म्हणजे या सगळ्या अडथळ्यांना भेदून अत्युच्चपदी पोहोचणं. गायक मंडळी एखाद्या घराण्याची दीक्षा घेतात. फेडररचं घराणं टेनिस आहे. 

ऑस्ट्रेलियन ओपनच्या अंतिम लढतीदरम्यानही फेडरर भावुक झाला होता.

प्रत्येक ग्रँड स्लॅमला तो कसून रियाझ करतो. जेतेपदासह मैफल जिंकतो. प्रतिस्पर्ध्यावर सूड उगवण्यासाठी अनेक जण जिंकतात. ते जिंकल्यावर त्यांच्या डोळ्यात त्वेष दिसतो. पण युद्ध जिंकल्यानंतरची भावना फेडररच्या मनात, मेंदूत, खेळात आणि वावरण्यात कधीच नसते.

'स्पोर्ट्स इज क्रुएल वर्ल्ड' म्हटलं जातं. फेडरर ही सगळी क्रुएलटी झेलतो, त्याची झळ चाहत्यांना पोहोचू देत नाही. पण जेतेपद पटकावल्यावर सगळा अंगार अश्रूंवाटे मुक्त...